கேள்வி: கிர்க் கசாரியன் - சதுரங்க வாழ்க்கை பற்றி நீங்கள் என்ன அறிந்துள்ளீர்கள்?
பதில்: 2020 ஆம் ஆண்டு சூன் மாதத்தில் இவர் பான்-ஆர்மேனியன் சதுரங்கப் போட்டியில் இரண்டாவது இடத்தைப் பிடித்தார். 2023 ஆம் ஆண்டு சனவரி மாதத்தில் இவர் அனைத்து -அமெரிக்கா சதுரங்க அணியில் இடம் பெற்றார். 2023 ஆம் ஆண்டு பிப்ரவரி மாதத்தில் இவர் உரோச்போர்ட்டு சதுரங்க விழாவில் சதுரங்க மாசுட்டர்சு 2023 போட்டியில் இரண்டாவது இடத்தைப் பிடித்தார். மேலும் சிறந்த சமநிலை முறிவு ஆட்டத்தின் காரணமாக அர்சா பரதகோட்டி, மோம்சில் நிகோலோவ் மற்றும் பியோ டுபோ ஆகியோரை முந்தி இரண்டாம் இடத்தைப் பிடித்தார். 2023 ஆம் ஆண்டு சதுரங்க உலகக் கோப்பையில் விளையாடத் தகுதி பெற்றார். ஆனால் அந்த நிகழ்வில் இவரால் கலந்து கொள்ள முடியவில்லை. இவருக்குப் பதிலாக இயான்மார்கோ லீவா தேர்ந்தெடுக்கப்பட்டு சேர்க்கப்பட்டார். 2024 ஆம் ஆண்டு சனவரி மாதத்தில் நியூயார்க்கு மெட்ரோ ஆணையத்தின் சதுரங்க விதிமுறைகள் நிகழ்வில் மிக்லோசு கல்யாசை தோற்கடித்து தனது இறுதி கிராண்டுமாசுட்டர் விதிமுறையைப் பெற்றார். இவரது பிடே மதிப்பீடு 2500 புள்ளிகளைத் தாண்டிய பிறகு, 2024 ஆம் ஆண்டு திசம்பர் மாதத்தில் இவருக்கு கிராண்ட்மாசுடர் பட்டம் வழங்கப்பட்டது.